
“МОНГОЛЫН БАРИЛГЫН ҮНДЭСНИЙ АССОЦИАЦИ” ТББ ДҮРЭМ
/шинэчилсэн найруулгын төсөл/
[bookmark: _Toc197612803]НЭГДҮГЭЭР БҮЛЭГ. НИЙТЛЭГ ҮНДЭСЛЭЛ
1 [bookmark: _Toc197612804]дүгээр зүйл. Ерөнхий зүйл
1.1 Дүрмийн зорилго нь “Монголын Барилгын Үндэсний Ассоциаци /цаашид “Ассоциаци” гэх/-ийн эрхэм зорилго, үйл ажиллагааны зарчим, үндсэн чиглэл, бүтэц, зохион байгуулалт, эрх, үүрэг, хариуцлагыг тодорхойлж зохицуулахад оршино.
1.2 Ассоциаци нь үйл ажиллагаандаа Монгол улсын Үндсэн хууль, Иргэний хууль, Төрийн бус байгууллагын тухай хууль, Монгол Улсын Олон улсын гэрээ, хэлэлцээр болон бусад хууль тогтоомж, энэхүү дүрэм болон тэдгээрт нийцүүлэн гаргасан журмын хүрээнд үйл ажиллагаагаа явуулна. 
1.3 Ассоциаци нь Монгол Улсын хот байгуулалт, дэд бүтэц, үл хөдлөх хөрөнгө, барилгын салбар /цаашид “салбар” гэх/-ыг хөгжүүлэх, салбарын болон мэргэжлийн эрх ашгийг хамгаалах  мэргэжлийн хуулийн этгээдүүдийг нэгтгэсэн, гишүүдийнхээ хууль ёсны ашиг сонирхлыг хамгаалах үндсэн зорилго бүхий сайн дурын гишүүнчлэлтэй, гишүүддээ үйлчилдэг,  нийгэмдээ чиглэсэн, хамтын удирдлагатай мэргэжлийн төрийн бус байгууллага байна.
1.4 Ассоциаци нь өөрийн үйл ажиллагаагаар эрх эдэлж, үүрэг хүлээх чадвартай, банкны харилцах данстай, өөрийн нэр, тамга, тэмдэг, бэлгэ тэмдэг бүхий далбаа, албан бичгийн хэвлэмэл хуудас, цахим хуудас, хэвлэлтэй байна. 
1.5 Ассоциацийн оноосон нэр: Монгол хэлээр “Монголын Барилгын Үндэсний Ассоциаци” буюу товчилсноор “МБҮА”,  Англи хэлээр “Mongolian National Construction Association” товчилсноор “MNCA” байна.
1.6 2009 оны 04-р сарын 06-ны өдрийг “МБҮА” ТББ буюу Ассоциацийг үүсгэн байгуулсан өдөрт тооцох бөгөөд үйл ажиллагаагаа хугацаагүйгээр явуулна.
1.7 Ассоциацийн бүртгэгдсэн албан байршил, шуудангийн хаяг: Монгол Улс, Улаанбаатар 15141, Чингэлтэй дүүрэг, 5-р хороо, Самбуугийн гудамж 24, МН Тауэр, 8-р давхар, 805, 806 тоот байна.   Цахим шуудан: info@mnca.mn; вэб хаяг: www.mnca.mn
1.8 Ассоциаци нь өөрийн нэрийн өмнөөс үйл ажиллагааныхаа зорилгод нийцсэн гэрээ, хэлцэл байгуулах, эд болон эдийн бус хөрөнгө, эрхийг олж авах, захиран зарцуулах эрхтэй байна.
1.9 Ассоциаци нь өөрийн үйл ажиллагааны хүрээнд хүлээсэн үүргийг өөрийн хөрөнгөөрөө хариуцна. Гишүүдээс Ассоциацийн өмчлөлд шилжүүлсэн эд хөрөнгө нь түүний өмч байна.
2 [bookmark: _Toc197612805]дугаар зүйл. Ассоциацийн алсын хараа, эрхэм зорилго, үнэт зүйл, зарчим
2.1 Ассоциацийн алсын хараа:“Гишүүн байгууллагуудынхаа ашиг сонирхлыг хуулийн хүрээнд хамгаалж төлөөлсөн, олон улсад хүлээн зөвшөөрөгдсөн, үндэсний манлайлагч төрийн бус байгууллага байна.”
2.2 Ассоциацийн эрхэм зорилго: Салбарт сайн засаглалыг хөгжүүлэхэд манлайлагч мэргэжлийн төрийн бус байгууллага байна.
2.3 Ассоциацийн үнэт зүйлс: 
· Ёс зүй,
· Нэгдмэл байдал,
· Нийгмийн хариуцлага.
2.4 Ассоциацийн зарчим:
· Ил тод, нээлттэй байх,
· Гишүүдийн оролцоог хангах,
· Ашиг сонирхлын зөрчлөөс ангид байх,
· Хууль дээдлэх,
· Хамтын шийдвэр,
· Улс төр, шашны үйл ажиллагаанаас ангид байх,
· Аливаа хувь хүн, хуулийн этгээд, ямар нэгэн бүлгийн явцуу ашиг сонирхлыг илэрхийлэхгүй, хөхүүлэн дэмжихгүй байх.
3 [bookmark: _Toc197612806][bookmark: _Hlk135224491]дугаар зүйл. Ассоциацийн үйл ажиллагаа 
3.1     Мэргэжлийн үйл ажиллагаа
3. 
3.1. 
3.1.1. [bookmark: _Hlk135184987]Төр болон хувийн хэвшлийн хамтын ажиллагаа, уялдааг хангах, салбарын хөгжлийн бодлогыг тодорхойлоход оролцож, сайн засаглалыг бий болгон хөгжүүлэх; 
3.1.2. Салбарын үйл ажиллагаатай холбоотой хууль тогтоомжийн төсөлд санал өгөх, салбарын хууль, эрх зүйн орчныг шинэчлэх, боловсронгуй болгоход дэмжлэг үзүүлэн хууль, эрх зүйн акт, норм, стандартыг боловсруулахад оролцох, салбарт олон улсын гэрээний зарчмыг нэвтрүүлэх; 
3.1.3. Салбарын тогтолцоог шинэчилж менежментийн шинэ шатанд гаргах, барилгын чанар, эрүүл, ногоон барилгын хөгжилд хүрэх, тогтвортой хөгжлийн бодлого хэрэгжүүлэх; 
3.1.4. Салбарын төрийн зарим чиг үүргийг гэрээний үндсэн дээр хэрэгжүүлэх, 
3.1.5. Барилгын зах зээлийг идэвхжүүлэх ажлыг зохион байгуулах, үл хөдлөх хөрөнгийн зах зээлийг хөгжүүлж, дэд бүтцийн салбарт хувийн хэвшлийн хөрөнгө оруулалтыг нэмэгдүүлэхэд дэмжлэг үзүүлэх;
3.1.6. [bookmark: _Hlk135184934]Төрөөс хот байгуулалт, дэд бүтэц, үл хөдлөх хөрөнгө, барилгын салбарт баримтлах бодлогыг хэрэгжүүлэхэд холбогдох төрийн байгууллагатай хамтран ажиллах, бизнесийн таатай орчныг  бүрдүүлэхэд чиглэсэн санал, санаачилгыг гаргах;
3.1.7. Мэргэжлийн чиглэлээр төрөл бүрийн сургалт, уралдаан, шалгаруулалт зохион байгуулах, зуучлах, үр дүнг нь сурталчлах, үндэсний болон олон улсын чуулга уулзалт, үзэсгэлэн, яармаг худалдаа, зөвлөгөөн зэрэг бусад арга хэмжээг зохион байгуулах, оролцох; 
3.1.8. Гишүүн байгууллагууд болон салбарын нийтлэг эрх ашиг хөндөгдсөн аливаа асуудлаар санал, шүүмж, зөвлөмж, уриалга, шаардлагатай үед байр сууриа илэрхийлсэн мэдэгдэл гаргах;
3.1.9. Жил бүр стратеги төлөвлөгөөнд тусгагдсан ажлуудыг үйл ажиллагаандаа чиглэл болгон төлөвлөж ажиллах ба жил бүрийн үйл ажиллагаа нь тухайн жилийн төлөвлөгөөний хүрээнд нарийн зохион байгуулагдаж, төлөвлөгдөж явагдах;
3.1.10. Гишүүн байгууллагуудыг идэвхжүүлэх, олон нийтийг хамарсан мэргэжлийн үйлчилгээг сурталчилсан арга хэмжээг зохион байгуулах; 
3.1.11. Гишүүн байгууллагуудыг идэвхжүүлэх, олон нийтийг хамарсан салбар, салбарын мэргэжлийг сурталчилсан арга хэмжээг зохион байгуулах;
3.1.12. Барилгын салбарт үйл ажиллагаа явуулахад шаардлагатай хууль эрх зүйн тогтолцоог сайжруулах, бодлогын өөрчлөлтүүд оруулах зэргийг дэмжих, санаачлах, зохион байгуулах; 
3.1.13. Барилгын салбарын талаарх олон улсын чиг хандлагын талаар судалж, тэргүүн туршлага нэвтрүүлэх, ижил төстэй мэргэжлийн байгууллагуудтай хамтран ажиллаж туршлага солилцох;
3.1.14. Салбар дахь маргааныг шүүхийн бус аргаар шийдвэрлэх дагнасан, хараат бус арбитрыг байгуулах; 
3.1.15. Барилга, дэд бүтцийн олон улсын арбитрын үйл ажиллагааг дэмжих, түүний  бие даасан, хараат бус, нөлөөллөөс ангид байх нөхцөлөөр хангах.
3.2 Гишүүдийн хөгжил 
3.2.1  Гишүүдийн нийтлэг эрх ашгийг хамгаалж, төлөөлж ажиллах;
3.2.2 Гишүүдийн чадавхыг сайжруулах, тэдний хамтын ажиллагааг хөгжүүлэх; 
3.2.3 Барилгын салбарын тэргүүлэх мэргэжилтнийг бэлтгэхэд дэмжлэг үзүүлэх, гишүүд, салбарын мэргэжилтнүүдийн мэргэжлийн ур чадварыг хөгжүүлэх төрөл бүрийн арга хэмжээг зохион байгуулж,  тэднийг тасралтгүй хөгжих бололцоог бий болгох;
3.2.4 Барилгын салбарын ажилтнуудын нэр хүндийг дээдэлж, ахмад болон залуу үеийн холбоог бэхжүүлэх, хамтарч ажиллах, салбарын ажил, үйлчилгээтэй холбоотой гишүүдийн санал бодлыг төр засагт хүргэх, эрх ашгийг нь хамгаалах;
3.2.5 Гишүүдэд салбарын хууль тогтоомж, норм дүрэм, хөгжлийн мэдээллийг гишүүддээ түгээх, мэдээллийн олон сувагтай байж, ил тод байх;
3.2.6 Гишүүн байгууллагуудын дунд хүний нөөцийн тогтвор суурьшилтай ажиллуулах нөхцөлийг бүрдүүлэх чиглэлээр судалгаа, мэдээллийн сантай  болох;
3.2.7 Гишүүдийн төрөлжилт, ангиллын хүрээнд оролцоо, үнэ цэнэ, хүртэх үр өгөөжийг нэмэгдүүлэх, гишүүдийн хэрэгцээ шаардлагыг судлах, тэдний хэрэгцээнд нийцсэн бүтээгдэхүүн, үйлчилгээг санаачлан хөгжүүлэх, сурталчлах, бодлогод нөлөөлөх үйл ажиллагаа сайжруулахад холбогдох талуудыг оролцуулан хамтран ажиллах;
3.2.8 Гишүүдийг шинээр бүртгэх, гишүүдийн шилжилт хөдөлгөөнийг холбогдох журмын дагуу хөтлөх, гишүүдийн мэдээллийн тогтмол шинэчлэн, хяналт тавих;
3.2.9 Гишүүдийн хэрэгцээ шаардлага, нийгмийн хүлээлтийг үндэслэн тасралтгүй хөгжлийн сургалтыг зохион байгуулж, агуулгыг хөгжүүлэх;
3.2.10 Гишүүдийн үнэ цэнэ, гишүүн байснаар хүртэх үр ашгийг нэмэгдүүлэх, гишүүд эсвэл нийгэм, олон нийтийг хамарсан үйл ажиллагаа, тэмдэглэлт арга хэмжээг төрөл бүрийн хэлбэр (уулзалт, зөвлөгөөн, хэлэлцүүлэг, аян гэх мэт)-ээр оролцоог хангаж зохион байгуулах;
3.2.11 Гишүүд, гишүүн байгууллагуудын бизнесийн үйл ажиллагааг дэмжих чиглэлээр гишүүнчлэлийн статусаас хамааруулан Ассоциацийн бүтээгдэхүүн үйлчилгээнд хөнгөлөлт үзүүлэх;
3.2.12  Гишүүний үүргийн биелэлтийг хангуулах үйл ажиллагааг орон нутгийн салбаруудтай хамтран зохион байгуулах;
3.2.13  Гишүүн байгууллагын үйл ажиллагаа, гишүүдийн нэр хүнд, мэргэжлийн салбарт гаргасан ололт амжилтыг гишүүдэд болон олон нийтэд таниулах, сурталчлахад дэмжиж ажиллах; 
3.2.14  Барилгын салбарт чиглэсэн төрийн бодлогод нөлөөлөх үйл ажиллагааг сайжруулахад холбогдох талуудыг оролцуулан хамтран ажиллах;
3.2.15 Салбарын үйл ажиллагааг хэвийн, тогтмол явуулахад дэмжлэг үзүүлэх, журам боловсруулах, бусад журамд шаардлагатай нэмэлт, өөрчлөлт оруулах;
3.2.16 Гишүүн, гишүүн байгууллагуудад мэргэжлийн хөгжлийн чиг хандлага, технологийн дэвшлийн талаарх мэдээллийг боломжит сувгуудаар тогтмол хүргэх;
3.2.17 Ассоциацийн хэрэгжүүлж буй төсөл, хөтөлбөрт оролцох боломж, хамтрагч байгууллагуудын хүрээнд зарлагдсан нээлттэй ажлын байр, гадаад аялал, сургалт, аутсорсингийн үйлчилгээний талаарх мэдээллийг бүрэн хүргэх.
3.3 Хамтын ажиллагаа
3.3.1 Ассоциаци нь орон нутагт болон гадаад улсад өөрийн салбар, төлөөлөгчийн газрыг байгуулах, олон улсын байгууллага, холбооны гишүүн байх, 
3.3.2 Ижил төстэй үйл ажиллагаа явуулдаг олон улсын төрийн бус байгууллагад гишүүнээр нэгдэн орох, өөрийн орны ижил зорилго бүхий төрийн бус байгууллага, мэргэжлийн холбоодтой хамтран ажиллах;
3.3.3 Салбарын үйл ажиллагааг дотоодод болон олон улсад таниулан сурталчлах;
3.3.4 Дотоодын болон гадаадын хуулийн этгээдтэй хамтрах, гадаадын хөрөнгө оруулалтыг дэмжих үйл ажиллагааг Монгол Улсын хууль тогтоомж болон Монгол Улсын нэгдэн орсон олон улсын  гэрээ, конвенцийн хүрээнд явуулах;
3.3.5 Ассоциаци нь өөрийн зорилго,  үйл ажиллагаа, ашиг сонирхолд нэгдсэн дотоодын болон гадаадын аж ахуйн нэгж, байгууллагатай хамтран ажиллах, төрийн бус байгууллага, эвсэл, холбоонд гишүүнээр элсэх, ашиг сонирхлоо хэрэгжүүлэхэд тэднээр төлөөлүүлэх;
3.3.6 Үйл ажиллагааны үндсэн чиглэлүүдэд тэргүүн туршлага, ололтыг нэвтрүүлэх гишүүдийг хөгжихөд дэмжлэг үзүүлэх зорилгоор олон улсын хамтын ажиллагааг өргөжүүлэх, төсөл хөтөлбөр хамтран хэрэгжүүлэх, хоёр талт болон олон талт хамтын ажиллагааг явуулах;
3.3.7 Эрх хэмжээний хүрээнд гадаад, дотоод байгууллага, хувь хүмүүстэй хэлцэл хийх, харилцаа тогтоох, гэрээ хэлэлцээр, санамж бичиг байгуулж хэрэгжүүлэх;
3.3.8 Хууль тогтоомжид зохих нэмэлт өөрчлөлт оруулах саналыг холбогдох төрийн байгууллагад уламжлах, өргөн барих, хуулийн төсөл боловсруулах ажиллагаанд оролцох;
3.3.9 Ассоциацийн үйл ажиллагаанычиглэлийн  асуудлаар төрөөс баримталж байгаа бодлогыг дэмжих, тайлбарлан таниулах, хэрэгжүүлэхэд туслах, тодорхой асуудлаар гишүүд дэмжигчдийн мэргэжлийн эрх ашгийг илэрхийлэн хамгаалах үүднээс төр засгийн байгууллагуудтай зөвшилцөх, хэлэлцээ хийх, шаардлага тавих, мэдэгдэл гаргах, мэргэжлийн санал зөвлөмж дүгнэлт хүргүүлэх;
3.3.10 Мэргэжлийн болон гишүүдийн нэр хүндийг олон нийтийн дунд өсгөх зорилгоор гишүүд болон бусад байгууллагуудын оролцоог хангасан, оролцогчдын хүртэх үр өгөөжийг нэмэгдүүлсэн, нийгэмд хүртээмжтэй, олон нийтийг хамарсан арга хэмжээ, төсөл хөтөлбөр, сайн дурын үйл ажиллагаа, хурал цуглааныг санаачлан хэрэгжүүлэх, хамтран ажиллах;
3.3.11 Ажил олгогчдын эрэлтэд нийцсэн мэргэжилтэн гишүүдийг бэлтгэх зорилгоор боловсролын болон хувийн хэвшлийн байгууллагуудтай хамтран ажиллах;
3.3.12 Салбарын хөгжилд хувь нэмэр, идэвх зүтгэл гаргасан гишүүн хувь хүн, байгууллагуудыг Ассоциаци шагнан урамшуулах харилцааг Удирдах зөвлөлөөр баталсан журмаар зохицуулах, төр засгийн одон медаль, шагналд тодорхойлох;
3.3.13 Ассоциаци нь өөрийн эрх хэмжээний хүрээнд сонирхлын зөрчлөөс ангид, ашгийн бус хамтын ажиллагааны хүрээнд олон улсын болон дотоодын байгууллага, хувь этгээдтэй харилцаа тогтоох, гэрээ хэлэлцээр, санамж бичиг байгуулж хэрэгжүүлэх.
3.4 Ассоциацийн үйл ажиллагаа
3.4.1 Ассоциаци нь зорилго, чиг үүргээ хэрэгжүүлэхдээ хүний эрх, эрх чөлөө, тэгш байдлыг эрхэмлэх, хуулийг дээдлэх, аливаа нам, улс төр, шашны үйл ажиллагаанаас ангид байх, үйл ажиллагааг хараат бус, бие даасан хэлбэрээр ил тод, нээлттэй явуулах, гишүүдийн оролцоог хангах, хамтын удирдлагыг хэрэгжүүлэх, 
3.4.2 Ассоциаци нь гишүүдийн болон хуулийн этгээдийн хувийн мэдээлэл, төсөл хөтөлбөр хэрэгжүүлэхэд бий болсон хувь хүний мэдээлэл, судалгааны материал зэрэг биет болон биет бус мэдээллийн аюулгүй байдлыг хангаж ажиллах,
3.4.3 Ассоциацийн засаглал, үйл ажиллагаа, санхүү нь ардчилсан, шударга, гишүүддээ нээлттэй, ил тод шилэн \хуулийн хүрээнд\ байж гишүүд хоорондын болон харилцагч байгууллага, нийгмийн олон талт хамтын ажиллагаанд харшлахгүй байх,
3.4.4 Аливаа хувь хүн, хуулийн этгээд, ямар нэгэн бүлгийн явцуу ашиг сонирхлыг илэрхийлэхгүй, зөвлөл, нэгж байгуулахдаа дүрмийн дагуу байгуулах;
3.4.5 Ассоциацийн Удирдах зөвлөлийн гишүүн, Хяналтын зөвлөлийн гишүүн, Ерөнхийлөгчдийг сонгох сонгуулийн санал хураалт, Ассоциацийн дүрэм, түүнд оруулах нэмэлт, өөрчлөлтийн санал хураалтыг шинэ технологи хэрэглэн цахимаар явуулж болох ба санал хураалтын ирц дийлэнх олонх буюу 2/3 байвал хүчинтэйд тооцно.

4.1 Ассоциацийн эрхэм зорилго, зарчим, үйл ажиллагааны үндсэн чиглэл, гишүүнчлэлийн бодлогыг хүлээн зөвшөөрсөн барилгын салбарт үйл ажиллагаа явуулж буй хуулийн этгээд, тэдгээртэй харилцагч, ижил төрлийн үйл ажиллагаа явуулдаг дотоод, гадаадын төрийн бус байгууллага нь Ассоциацийн гишүүн байна.
4.2 Гишүүний төрөл:
4.2.1 Жинхэнэ гишүүн,
4.2.2 Хүндэт гишүүн 
4.2.3 Зөвлөх гишүүн,
4.2.4 Ажиглагч гишүүн 
4.2.5 Дэд гишүүн гэсэн төрөлтэй байна. 
4.3 Жинхэнэ гишүүн
4.3.1 Гишүүн байгууллагын эрх үүргийг хэрэгжүүлэгч, гишүүний үндсэн татвар төлдөг этгээдийг, 
4.4 Хүндэт гишүүн. 
4.4.1 МБҮА ТББ-ын үүсгэн байгуулагчид, Удирдах зөвлөлийн гишүүд болон үе үеийн Ассоциацийг удирдаж, барилгын салбарын хөгжилд үнэтэй хувь нэмэр оруулсан, удирдах ажлын өндөр чадамжтай, мэргэшсэн, салбарын зүтгэлтэн хүнийг;
4.4.2 Хүндэт гишүүн өөрөө хүсвэл Удирдах зөвлөлийн хуралд хэлэлцэж байгаа асуудлаар саналын эрхтэйгээр оролцож болно. 
4.5  Зөвлөх гишүүн.
4.5.1 Зөвлөх гишүүн нь Ассоциацийн үйл ажиллагаа болон Удирдах зөвлөлийн хуралд мэргэжлийн зөвлөгөө, санал, дүгнэлт өгөх чадамжтай, төрийн болон салбартаа, гадаад, дотоодын төсөл, хөтөлбөрүүдэд олон жил удирдах албан тушаалыг хашиж байсан мэргэжилтэн, удирдах албан тушаалтан, төр нийгмийн зүтгэлтнийг, 
4.6 Ажиглагч гишүүн.
4.6.1 Ажиглагч гишүүн нь 3 хүртэлх сарын хугацаанд саналын эрхгүй, татвар төлөхгүйгээр Ассоциацийн зөвшөөрөгдсөн үйл ажиллагаанд оролцох этгээдийг; 
4.7 Дэд гишүүн 
4.7.1 Дэд гишүүн нь саналын эрхгүй, татвар төлөхгүйгээр Ассоциацийн зөвшөөрөгдсөн үйл ажиллагаанд оролцох жижиг, дунд  бизнес эрхлэгчид, бригад, иргэн болон орон нутгийн аж ахуйн нэгжийг ойлгоно. 
4.8 Ассоциацийн гишүүнчлэлтэй холбоотой харилцааг Гишүүнчлэлийн журмаар нарийвчлан зохицуулах бөгөөд журмыг энэхүү дүрэмд нийцүүлэн Удирдах зөвлөл батална.

5.1 Ассоциацийн гишүүний эрх, үүрэг
5.1.1 Ассоциацийн жинхэнэ гишүүн дараах эрхтэй байна. 
5.1.1.1 Эрх ашгаа хамгаалуулах, үйл ажиллагаанд оролцох, үйл ажиллагааны талаарх санал бодлоо чөлөөтэй илэрхийлэх, хүсэлт, гомдол гаргах шийдвэрлүүлэх;
5.1.1.2 Чуулганд Гишүүнчлэлийн журамд заасны дагуу гишүүд нь саналын эрхтэйгээр оролцож Удирдах зөвлөлийн гишүүнд сонгогдох, сонгох Удирдах зөвлөлөөс байгуулах Ажлын хэсэгт томилогдон ажиллах; 
5.1.1.3 Ассоциацийн бүтцийн байгууллагад хэлэлцэгдэж буй асуудлаар санал өгөх;
5.1.1.4 Тогтоосон тооны бусад гишүүдтэй хамтарч Чуулганд болон Удирдах зөвлөлийн хуралд асуудал оруулж хэлэлцүүлэх;
5.1.1.5 Ассоциацийн танилцуулга, цахим хуудсанд өөрийн үйл ажиллагааны талаарх мэдээ, мэдээлэл тавих, түүгээр дамжин бусад байгууллага, хэрэглэгчидтэй харилцах, гадаад, дотоодод үйл ажиллагаагаа сурталчлах;
5.1.1.6 Ассоциацийн санхүү, үйл ажиллагааны талаарх дэлгэрэнгүй мэдээ, мэдээллийг авах;
5.1.1.7 Ассоциацийн дүрэм, журмыг дагаж мөрдөх;
5.1.1.8 Хууль тогтоомж, дүрэм журамд заасан бусад эрх.
5.1.2 Ассоциацийн гишүүн нь дараах үүрэгтэй байна. 
5.1.2.1 Ассоциацийн Удирдах зөвлөлийн хурлаас баталсан журам болон тогтоол, шийдвэрийг дагаж мөрдөх; 
5.1.2.2 Ассоциациас зохион байгуулж буй нийтийг хамруулсан арга хэмжээнд идэвхтэй оролцох;
5.1.2.3 Гишүүний ёс зүйн дүрмийг чанд сахиж, Ассоциацийн гишүүдийг хүндэтгэж, тэгш эрхтэй харилцах, Ассоциацийн нэр хүнд, үзэл баримтлалд сөргөөр нөлөөлөх, үл хүндэтгэсэн, ёс зүйгүй аливаа үйлдлийг гаргахгүй байх;
5.1.2.4 Ассоциацийн эрхэм зорилго, үйл ажиллагааны чиглэл, шийдвэрийг хэрэгжүүлэхэд биечлэн, өөрийн хувь нэмрээ оруулах;
5.1.2.5 Хууль тогтоомжид заасан бусад үүрэг.
5.2 Ассоциацийн Гишүүний ёс зүйн дүрмийг Удирдах зөвлөлөөс батална. 

6.1 Ассоциацийн гишүүн нь Ассоциацийн гишүүний нэгдсэн бүртгэлд бүртгэгдэх бөгөөд бүртгэлийг Ажлын алба хариуцна. 
6.2 Ассоциаци нь гишүүнчлэлийн татвартай байна. Гишүүний татварын хэмжээг Удирдах зөвлөлөөс тогтооно.
6.3 Гишүүний үндсэн татварыг тухайн оны 1-р улиралд багтаан төлнө.
6.4 Гишүүний бүртгэл, бүртгэлд орох мэдээлэл, бүртгэх хугацаа, гишүүнийг бүртгэлээс хасах болон бүртгэх, гишүүнчлэлийн татвар, гишүүний татвараас чөлөөлөгдөх, хөнгөлөлт үзүүлэх болон татвартай холбогдон үүсэх бусад харилцааг Удирдах зөвлөлөөс баталсан Гишүүнчлэлийн журмаар нарийвчлан зохицуулна. 

7.1 Ассоциацийн гишүүний эрх, үүрэг нь гишүүдийн нэгдсэн бүртгэлд бүртгэгдэж, гишүүний татвараа төлснөөр үүснэ.
7.2 Дараах тохиолдолд гишүүний эрх, үүрэг дуусгавар болно.
7 
7.2.1 Гишүүн өөрөө хүсэлт гаргасан;
7.2.2 Ёс зүйн дүрэм зөрчсөн нь нотлогдож, Удирдах зөвлөлийн хурлаар хэлэлцэн шийдвэр гарсан.
7.3 Дараах тохиолдолд гишүүний эрх, үүргийг түдгэлзүүлнэ. 
7.3.1 Гишүүн нь тухайн жилийн татвараа бүрэн төлөөгүй бол сануулах бөгөөд ийнхүү сануулснаас хойш 30 хоногийн хугацаанд үүргээ биелүүлээгүй бол гишүүний саналын эрхийг нь түдгэлзүүлж, Ассоциацийн үйл ажиллагаанд оролцуулахгүй.
7.3.2 Гишүүнчлэлээс түдгэлзүүлэх хугацаа нь гишүүний татвараа бүрэн төлөх хүртэлх хугацаагаар байна.
7.3.3 Энэ дүрэм болон холбогдох хууль тогтоомж заасан бусад үндэслэл.
7.4 Дараах тохиолдолд гишүүний эрх цуцлагдана. 
7.4.1 Ассоциацийн эрхэм зорилгыг үл хүндэтгэсэн, ашиг сонирхлын зөрчлөөр хандсан, ёс зүйд үл нийцсэн үйл ажиллагаа явуулсан нь тогтоогдож энэ тухай Удирдах зөвлөлийн шийдвэр гарсан.
7.4.2 Гишүүн нь 1 жил татвараа төлөөгүй бол гишүүний эрх автоматаар цуцлагдана.
7.5 Жинхэнэ гишүүний эрхийг дуусгавар болгож Ерөнхийлөгч 14 хоногийн дотор баталгаажуулна.
7.6 Гишүүний эрх нь энэ дүрмийн 7.2,  7.3-д заасан үндэслэлээр дуусгавар болсон, түдгэлзсэн этгээдийн буруутай үйл ажиллагааны улмаас Ассоциацид учирсан хохирлыг нөхөн төлүүлнэ.
[bookmark: _Toc70849328][bookmark: _Toc197612812]ГУРАВДУГААР БҮЛЭГ. АССОЦИАЦИЙН БҮТЭЦ, ЗОХИОН БАЙГУУЛАЛТ
[bookmark: _Toc197612813]				Нэгдүгээр дэд бүлэг. Ассоциацийн эрх барих дээд байгууллага
[bookmark: _Toc197612814]8 дугаар зүйл. Чуулган
8.1 [bookmark: _Toc197611861][bookmark: _Toc197612815]     Ассоциацийн эрх барих дээд байгууллага нь Чуулган байна.
8.2 [bookmark: _Toc197611862][bookmark: _Toc197612816]Чуулган нь Ээлжит болон Ээлжит бус байх ба Ээлжит чуулганыг 4 /дөрөв/-н жилд нэг   удаа, Ээлжит бус чуулганыг Ассоциацийн нийт гишүүдийн 1/3 /гуравны нэг/-ээс доошгүй хувь нь хуралдуулах шаардлага, үндэслэл шалтгааныг Удирдах зөвлөлд ирүүлсэн, эсхүл Хяналтын зөвлөлийн шаардсанаар Удирдах зөвлөлийн гишүүдийн ердийн олонхын саналаар Удирдах зөвлөлийн хурлаас зарлан хуралдуулна. 
8.3 Чуулганаас сонгогдсон 3 /гурав/ хvний бүрэлдэхүүнтэй тэргүүлэгчид Чуулганыг удирдана. Чуулганы тэргүүлэгчид нь даргаа сонгож, Чуулганы дарга хурлын дэгийг батлуулна. 
8.4 Чуулган хуралдуулах хугацаа, хэлэлцэх асуудлын төлөвлөгөөг Удирдах зөвлөлийн хурлаас баталж, чуулган эхлэхээс 30-аас доошгүй хоногийн өмнө нийт гишүүдэд цахим мэдээллийн хэрэгслээр мэдэгдэнэ. Яаралтай гэж үзсэн тохиолдолд үүнээс богино хугацаанд мэдэгдэж болно. 
8.5 Улс орны хэмжээнд бий болсон давагдашгүй хүчин зүйл (байгалийн гамшиг, олон нийтийн хамарсан өвчин тахал, хөл хорио, эдийн засгийн хямрал г.м)-ийн улмаас үүссэн нөхцөл байдлыг харгалзаж Удирдах зөвлөлийн шийдвэрээр хурлыг цахимаар зохион байгуулж болно.  
8.6 Чуулганаар дараах асуудлыг хэлэлцэн шийдвэрлэнэ. Үүнд:
8.6.1 Ассоциацийн дүрэмд нэмэлт, өөрчлөлт оруулах буюу шинэчилсэн найруулгыг батлах;
8.6.2 Ассоциацийн Удирдах зөвлөл, Ерөнхийлөгч, Хяналтын зөвлөлийн үйл ажиллагааны тайланг хэлэлцэх;
8.6.3 Ассоциацийн Удирдах зөвлөлийн гишүүд, Хяналтын зөвлөлийн гишүүдийг 4 /дөрөв/ жилийн хугацаагаар сонгох, чөлөөлөх;
8.6.4 Ассоциацийг өөрчлөн байгуулах, татан буулгах асуудлыг нийт гишүүдийн 3/4 /дөрөвний гурав/-аас доошгүй хувийн саналаар шийдвэрлэх;
8.6.5 Ассоциацийн стратеги төлөвлөгөөг хэлэлцэн батлах; 
8.6.6 Чуулганд хэлэлцүүлэхээр санал нэгдсэн 30-аас доошгүй гишүүдийн тавьсан асуудал болон Удирдах зөвлөлийн хурлаас оруулсан бусад асуудал;
8.6.7 Чуулганаар хэлэлцсэн асуудлыг Удирдах зөвлөлөөр шийдвэрлүүлэхээр эрх шилжүүлэх болон Чуулганы чөлөөт цагт нөхөн томилогдох Удирдах зөвлөлийн гишүүнийг батламжлах эрхийг Удирдах зөвлөлд олгох.
8.7 Чуулганаар хэлэлцэх асуудлын төлөвлөгөөг Удирдах зөвлөл хэлэлцэн батална.
8.8 Чуулганы шийдвэр хүчин төгөлдөр болох
8.8.1 Чуулганд оролцож буй гишүүдийн оролцоо нь нийт гишүүдийн ердийн олонх оролцсоноор хурал хүчин төгөлдөр болно.
8.8.2 Чуулганаас гарах шийдвэр нь тогтоол хэлбэртэй байна. 
8.8.3 Чуулганаар хэлэлцсэн асуудлаар саналын эрхийн ердийн олонхоор гаргасан шийдвэр хүчин төгөлдөр болно. Гишүүдийн санал тэнцвэл дахин санал хураана.
8.8.4 Чуулганаар хэлэлцсэн тухайн тогтоол нь Тооллогын комиссоос гаргасан санал хураалтын дүн бүхий шийдвэр, цахимаар санал хураасан тохиолдолд цахим санал хураалтын дүнг үндэслэн гаргана.
8.8.5 Тооллогын комиссын шийдвэрээс бусад чуулганы хуралдааны тэмдэглэл, тогтоолыг Чуулган даргалагч ажлын 5 /тав/ өдрийн дотор баталгаажуулж гарын үсэг зурж Ассоциацийн тамгыг дарж баталгаажуулна.
8.8.6 Чуулганы хуралдааны нарийн бичгийн үүргийг Ассоциацийн Ажлын алба хариуцан гүйцэтгэх бөгөөд  дуу дүрсний бичлэг, саналын хуудсыг архивлан хадгална.
8.8.7 Чуулганы төлөөлөгчдийн гуравны хоёр нь тухайн асуудлаар санал хураалтыг нууцаар явуулахаар санал гаргавал тухайн асуудлаар нууцаар санал хураалт явуулна. 
8.8.8 Санал өгөх эрхийг бусдад шилжүүлэх, бусдын өмнөөс санал өгөхийг хориглоно. 

9 [bookmark: _Toc197612818]дүгээр  зүйл. Удирдах зөвлөл
9.1 Чуулганы чөлөөт цагт Ассоциацийг удирдлагаар хангах, бодлогыг тодорхойлох чиг үүрэгтэй, хамтын удирдлагын байгууллага  нь Удирдах зөвлөл байна.
9.2   Удирдах зөвлөлийн үйл ажиллагаагаа явуулах хэлбэр нь хурал байх ба Удирдах зөвлөлийн хурал нь Ээлжит болон Ээлжит бус байна. Ээлжит хурлыг улиралд 1 /нэг/ удаа, Ээлжит бус хурлыг нийт гишүүдийн 1/3 /гуравны нэг/-ийн шаардлага болон саналыг үндэслэн тухай бүрт нь Ерөнхийлөгч зарлан хуралдуулна.
9.3 Удирдах зөвлөл нь 35 гишүүнээс бүрдэх бөгөөд Удирдах зөвлөлийн гишүүнийг Чуулганы хуралдаанд оролцсон гишүүдийн ердийн олонхын саналаар 4 /дөрөв/ жилийн хугацаатай сонгоно.
9.4 [bookmark: _Hlk135183142]Удирдах зөвлөлийн гишүүнд нэр дэвшигч нь өөрийн танилцуулга хүсэлтээ чуулганы хуралдаанаас 7 /долоо/-гоос доошгүй хоногийн өмнө Ажлын албанд цаасаар эсвэл цахим хэлбэрээр хүргүүлсэн байна.
9.5 Ажлын алба нь нэр дэвшигчийг 5-аас доошгүй хоногийн өмнө гишүүдэд зарлана.
9.6 Удирдах зөвлөлийн гишүүд нь дараах 3 үндсэн чиг үүрэг бүхий бодлогын хороодод сонгогдон ажиллана. Үүнд:
9.6.1 Мэргэжлийн хөгжлийн хороо. Мэргэжлийн байгууллагын бодлого, стратеги, хууль эрх зүй, засаглал, нөлөөлөл, бизнесийн загварчлал, санхүү хөрөнгө оруулалт, байгууллагын бүтэц, зохион байгуулалт, менежменттэй холбоотой бусад бодлого тодорхойлж чиглүүлнэ.
9.6.2 Салбарын хөгжлийн хороо. Салбарын хууль эрх зүйн орчин, чанарын хяналт, олон нийтийн хэрэгцээ, зорилгод нийцсэн туршлагыг гишүүдэд олгох ба тэдний дуу хоолой болж, хөгжүүлэхэд манлайлах зэрэг мэргэжлийн хариуцлагатай холбогдох бусад бодлого тодорхойлж чиглүүлнэ.
9.6.3 Гишүүнчлэл сургалт хөгжлийн хороо. Гишүүдийн оролцоо, үнэ цэнийг нэмэгдүүлэх, эрх ашгийг хамгаалах, тэдний хүртэх үр өгөөжийг тодорхойлж нэмэгдүүлэх,  гишүүдийн төрөлжилт, ангиллыг өргөжүүлэх, сурталчлах, бодлогод нөлөөлөх үйл ажиллагаа сайжруулах, олон нийтийн хамтын ажиллагааг өргөжүүлэх бодлого тодорхойлж чиглүүлнэ. 
9.7 Удирдах зөвлөл бүрэн эрхээ хэрэгжүүлэх
9.7.1 Удирдах зөвлөлийн нэгэн бүрэн эрхийн хугацаа дараагийн Удирдах зөвлөлийн гишүүдийг чуулганаар сонгон батламжлах хүртэл бүрэн эрхээ хэрэгжүүлнэ.
9.7.2 Чуулганаас Удирдах зөвлөлийн гишүүнийг батламжилснаар Удирдах зөвлөлийн гишүүний бүрэн эрх үүсэх ба өмнөх гишүүний бүрэн эрх дуусгавар болно. 
9.7.3 Энэхүү дүрэмд заасан онцгой нөхцөл үүссэний улмаас ээлжит сонгууль явуулах боломжгүй болсон бол уг нөхцөл арилж, шинээр сонгогдсон гишүүдийг батламжлах хүртэл Удирдах зөвлөл бүрэн эрхээ хэрэгжүүлнэ.
9.8 Удирдах зөвлөлийн бүрэн эрх

22.1. 
9.8.1 Чуулганаас гарсан шийдвэрийг хэрэгжүүлэх, 
9.8.2 Ассоциацийн богино, дунд хугацааны стратеги тодорхойлох, бодлогын баримт бичиг боловсруулах, төсөл хөтөлбөр батлах;
9.8.3 Ассоциацийн нэрийн өмнөөс төсөл, хөтөлбөр хэрэгжүүлэх, консерциум байгуулах асуудлыг хэлэлцэн шийдвэр гаргах; 
9.8.4 Ассоциацийн өмнөх оны үйл ажиллагааны болон санхүүгийн тайлан, дараа оны үйл ажиллагааны болон санхүүгийн төлөвлөгөө, төсвийг хэлэлцэн батлах, түүний хэрэгжилтэд хяналт тавих;
9.8.5 Ассоциацийг гадаад, дотоодын байгууллагад гишүүнээр элсүүлэх асуудлыг шийдэх;
9.8.6 Ассоциаци орон нутаг, дүүрэг болон гадаад улсад өөрийн салбар, төлөөлөгчийн газрыг байгуулах;
9.8.7 Төрийн зарим чиг үүргийг гэрээгээр хэрэгжүүлэх, түншлэл байгуулж хамтран ажиллах асуудлыг шийдэж, түүнийг хөгжүүлэх;
9.8.8 Ассоциацийн үйл ажиллагааны бүтэц нэгжүүдийн зохион байгуулалт, түүний ажиллах журмыг батлах;
9.8.9 Чуулганы чөлөөт цагт удирдлага, зохион байгуулалтаар хангах;
9.8.10 Ерөнхийлөгч, тэргүүн дэд ерөнхийлөгч, дэд ерөнхийлөгчийг 4 /дөрөв/ жилийн хугацаагаар сонгох, чөлөөлөх, нөхөн сонгох;
9.8.11 Ассоциацийн Ажлын албаны бүтэц, орон тоо, цалингийн хэмжээ, санхүүгийн зардлын төсвийг батлах;
9.8.12 Гүйцэтгэх захирлыг томилох, чөлөөлөх, түүний эрх хэмжээг тогтоох, ажлын гүйцэтгэлийг нь үнэлэх, урамшууллын хэмжээ, тогтоох, Гүйцэтгэх захиралтай гэрээ байгуулах эрхийг Ерөнхийлөгчид олгох; 
9.8.13 Ассоциацийн зорилго, зорилт, үйл ажиллагаа, хөгжлийн тухайн үеийн нөхцөл шаардлагыг харгалзан мэргэжлийн Ажлын хэсэг байгуулж тодорхой ажлын чиглэлээр ажиллуулах, татан буулгах; 
9.8.14 Хараат бус аудитын байгууллагыг сонгох, гэрээ байгуулах, аудитын байгууллагын шалгалтын үр дүнг хэлэлцэж, холбогдох шийдвэр гаргах;
9.8.15 Хяналтын зөвлөлийн дүгнэлт, зөвлөмж, шаардлагад заасан арга хэмжээг хэлэлцэж шийдвэрлэх;
9.8.16 Ассоциацийн хөрөнгийг захиран зарцуулах эрх олгох, их хэмжээний болон сонирхлын зөрчилтэй хэлцлийг шийдвэрлэх;
9.8.17 Ассоциацийн бэлгэ тэмдэг, далбааны санаа, загварт өөрчлөлт оруулах;
9.8.18 Ассоциацийн Ерөнхийлөгчөөр сонгогдож ажилласан бүрэн эрхийн хугацаандаа идэвх санаачилга, үр дүнтэй ажиллаж Ассоциацийн хөгжилд зохих хувь нэмэр оруулсан Ерөнхийлөгч болон удирдах ажлын өндөр чадамжтай, мэргэжлийн, төр нийгмийн зүтгэлтэн хүмүүсийг “Хүндэт Ерөнхийлөгч”-өөр өргөмжилж, Ассоциацийг төлөөлж төр болоод олон нийттэй харилцах үйл ажиллагаанд оролцуулах бөгөөд Хүндэт ерөнхийлөгч нь Удирдах зөвлөлийн хуралд зөвлөх эрхтэй оролцоно. Хүндэт ерөнхийлөгчийг Удирдах зөвлөлөөс батламжилна.

9.8.19 Ассоциацийн гишүүнчлэл, гишүүний бүртгэл, гишүүний татвар, тэдгээртэй холбоотой харилцааг зохицуулах журмууд, Гишүүний Ёс зүйн дүрэм,  Ассоциацийн үйл ажиллагаа болон Гишүүдийн нийтээр даган мөрдөх шаардлагатай бусад дүрэм журмуудыг хэлэлцэн батлах; 
9.8.20 Барилга, дэд бүтцийн арбитрын болон салбар, төлөөлөгчдийн үйл ажиллагааны тайланг хэлэлцэх, татан буулгах эсэх шийдвэр гаргах;
9.8.21 Ассоциацийн “Хүндэт гишүүн” -ийг тодруулж, өргөмжлөх;
9.8.22 Ассоциацийн шагнал бий болгох эсэхийг шийдвэрлэх;
9.8.23 [bookmark: _Hlk70605548]Чуулганаар хэлэлцэх асуудлын төлөвлөгөө, товыг батлах;
9.8.24 Бүрэн эрхэд хамаарах бусад асуудал
9.9 дугаар зүйл. Удирдах зөвлөлийн хурал, хурлын шийдвэр хүчин төгөлдөр болох
9.9.1 Удирдах зөвлөлийн хурал нь Удирдах зөвлөлийн гишүүдийн ердийн олонх оролцсоноор хүчинтэй болох ба хэлэлцсэн асуудлаар саналын эрхийн ердийн олонхоор гаргасан шийдвэр хүчин төгөлдөр болно. 
9.9.2 Удирдах зөвлөлийн хурлыг цахимаар хийж болно. 
9.9.3 Хурлын ирц бүрдээгүй шалтгаанаар хойшлогдсон хурлыг ажлын 5 өдрийн дотор зарлан хуралдуулна.
9.9.4 Хүндэтгэн үзэх шалтгааны улмаас хуралд биечлэн оролцох боломжгүй Удирдах зөвлөлийн гишүүн Удирдах зөвлөлийн хурлын шийдвэрийн төсөлд бичгээр болон цахимаар саналын хуудсаар хэлэлцэх асуудалд саналаа ирүүлсэн тохиолдолд түүнийг хуралд оролцсон гэж үзнэ.
9.9.5 Удирдах зөвлөлөөс гарах шийдвэр тогтоол хэлбэртэй байна.
9.9.6 Хурлаар хэлэлцэж байгаа асуудлыг санал хураалтаар шийдвэрлэхэд саналын эрхтэй гишүүн бүр нэг саналын эрх эдэлнэ. 
9.9.7 Хурлаар хувь хүнтэй холбоотой асуудлыг нууцаар, бусад асуудлыг илээр санал хураах зарчмаар шийдвэрлэнэ.
9.9.8 Удирдах зөвлөлийн хурлыг Ерөнхийлөгч, түүний эзгүйд эрх олгосон Дэд ерөнхийлөгч даргална.
9.9.9 Зөвлөх гишүүн Удирдах зөвлөлийн хуралд  мэргэжлийн зөвлөгөө, санал, дүгнэлт өгч, саналын эрхгүйгээр оролцоно. Зөвлөх гишүүний тоог хязгаарлахгүй.  
9.9.10 Удирдах Зөвлөлийн хурлаар хэлэлцэж, шийдвэрлэсэн асуудлаар тогтоол гаргах ба түүнийг ажлын 5 өдрийн дотор даргалагч гарын үсгээр баталгаажуулна. Удирдах зөвлөлийн хурлын тогтоол нь хурлаас гарсан хамтын шийдвэр тул цөөнх болсон гишүүд мөн хуралд оролцоогүй гишүүд түүнийг дагаж мөрдөнө.
9.9.11 Удирдах зөвлөлийн хурлаар шийдвэрлэх асуудалд аль нэг гишүүн сонирхлын зөрчилтэй байвал тухайн гишүүн энэ тухайгаа тайлбарлаж санал хураалтад оролцохгүй. Хурлыг даргалагч сонирхлын зөрчилтэй байвал даргалагчийг солино.
9.9.12 Удирдах зөвлөлийн хурлын тэмдэглэлд тухайн хуралдаанаар хэлэлцсэн асуудал, баталсан тогтоол, нууц санал хураалтыг тоогоор, ил санал хураалтыг нэрээр гаргасан дүн, сонирхлын зөрчилтэй холбогдсон тайлбар, гарсан тогтоолын талаар зарчмын өөр саналтай гишүүний тайлбар зэргийг тэмдэглэнэ. Гишүүн тайлбараа бичгээр гаргана.
9.9.13 Удирдах зөвлөлийн хуралд Хяналтын зөвлөлийн гишүүн заавал оролцох бөгөөд дурмийн бус асуудлаар хориг тавих эрхтэй.
9.9.14 Ассоциацийн ээлжит бус Чуулганыг хуралдуулах тухай асуудлыг Удирдах зөвлөлийн дийлэнх олонхын саналаар шийдвэрлэнэ.
9.9.15 Тогтоолд өөрөөр заагаагүй бол тогтоолд гарын үсэг зурж албажсан өдрөөс хүчин төгөлдөр болно. 
9.9.16 Тухайн үеийн нөхцөл шаардлагаас шалтгаалж, яаралтай шийдвэр гаргах зорилгоор Удирдах зөвлөл нь цахимаар хуралдан гишүүдээс цахимаар санал авч болох бөгөөд ийнхүү гаргасан Удирдах зөвлөлийн хурлын тогтоол,  шийдвэр нь хүчин төгөлдөр байх бөгөөд саналын эрхтэй гишүүдийн ердийн олонх оролцсоноор хүчин төгөлдөр болно.
9.9.17 Удирдах зөвлөлийн хурлаар хэлэлцэн шийдвэрлэх зарим чиг үүргийг Ерөнхийлөгчийн зөвлөлд шилжүүлж болно. 
9.9 Удирдах зөвлөлийн гишүүний үүрэг, хариуцлага
	9.9.1 Удирдах зөвлөлийн хуралд идэвх, санаачилгатай оролцох;
	9.9.2 Хурлаар хэлэлцэх асуудалтай урьдчилан танилцаж, санал бэлтгэж хүргүүлсэн байх;
	9.9.3 Удирдах зөвлөлийн чиг үүргийн болон бусад хороодод бүтээмжтэй ажиллах;
	9.9.4 Ассоциацийг олон нийт, төрийн байгууллагатай холбоо тогтооход дэмжлэг үзүүлэх;
	9.9.5 Ассоциацийн үйл ажиллагаанд шаардлагатай хөрөнгө, санхүүжилт босгох үйл ажиллагааг удирдах, зохион байгуулах;
9.9.6 Ассоциацийн бодлого, зорилтыг хэрэгжүүлэхэд дэмжлэг, туслалцаа үзүүлэх;
9.9.7 Ассоциацийн бодлого, зорилтын хэрэгжилтэд хяналт тавих.
9.10 Удирдах зөвлөлийн гишүүний бүрэн эрх хугацаанаас өмнө дуусгавар болох
9.10.1 Удирдах зөвлөлийн гишүүнээс чөлөөлөгдөхөөр өөрөө хүсэлт гаргасан тохиолдолд Удирдах зөвлөлийн гишүүний бүрэн эрх хугацаанаас өмнө дуусгавар болно.
[bookmark: _Toc197612819]9.10.2 Удирдах зөвлөл бүрэн эрх нь хугацаанаас өмнө дуусгавар болсон гишүүнийг чөлөөлж, Чуулганы хуралдаанаас хамгийн олон санал авсан дараагийн гишүүнийг Удирдах зөвлөлийн хурлаас дараагийн гишүүнийг батламжилна.
[bookmark: _Toc197612820]Гуравдугаар дэд бүлэг. Ассоциацийн ерөнхийлөгч
10 [bookmark: _Toc197611867][bookmark: _Toc197612821]дугаар зүйл. Ерөнхийлөгч
10.1 [bookmark: _Toc197611868][bookmark: _Toc197612822]Ассоциацийн Ерөнхийлөгчийг Удирдах зөвлөлийн хурлаас 4 /дөрөв/ жилийн хугацаатайгаар   сонгоно.
10.2 [bookmark: _Toc197611869][bookmark: _Toc197612823][bookmark: _Toc197611870][bookmark: _Toc197612824]Ассоциацийн Ерөнхийлөгч Удирдах зөвлөлийн дарга байна.   
10.3 Ерөнхийлөгч дэргэдээ тодорхой чиг үүрэг  бүхий түр хороо байгуулах саналыг Удирдах зөвлөлд оруулж болно.
10.4 [bookmark: _Toc197611871][bookmark: _Toc197612825]Ерөнхийлөгч дараах бүрэн эрхийг хэрэгжүүлнэ.
10.4.1 [bookmark: _Toc197611872][bookmark: _Toc197612826]Ассоциацийг дотоодод ба гадаадад бүрэн эрхтэйгээр төлөөлөх, манлайлах;
10.4.2 [bookmark: _Toc197611873][bookmark: _Toc197612827]Шаардлагатай тохиолдолд Чуулган, Удирдах зөвлөлийн Ээлжит бус хурлыг дүрэмд заасны дагуу зарлан хуралдуулах;
10.4.3 [bookmark: _Toc197611874][bookmark: _Toc197612828]Удирдах зөвлөлийн хурлыг зарлан хуралдуулах, хурлыг даргалах;
10.4.4 [bookmark: _Toc197611875][bookmark: _Toc197612829]Ассоциацийн санхүүгийн болон үйл ажиллагааны тайланг жил бүр удирдан гаргуулах, Удирдах зөвлөлөөс олгосон эрх хэмжээний хүрээнд өмч хөрөнгийг захиран зарцуулах
10.4.5 [bookmark: _Toc197611876][bookmark: _Toc197612830]Гүйцэтгэх захирлаар ажиллуулах хүнийг Удирдах зөвлөлд танилцуулж хэлэлцүүлэн батлуулж, олгосон эрх хэмжээний хүрээнд Гүйцэтгэх захиралтай гэрээ байгуулах; 
10.4.6 [bookmark: _Toc197611877][bookmark: _Toc197612831]Төрийн болон төрийн бус байгууллага, хувийн хэвшлийн бусад байгууллагатай хамтын ажиллагаа, уялдааг хангах
10.4.7 [bookmark: _Toc197611878][bookmark: _Toc197612832]Ассоциацийн үйл ажиллагаатай холбоотой асуудлаар хэвлэл мэдээллийн хэрэгслээр төлөөлж мэдэгдэл хийх;
10.4.8   Ассоциацийн үйл ажиллагаанд шаардлагатай хөрөнгө санхүүжилт босгох үйл ажиллагааг   удирдах зохион байгуулах
10.4.9 Ассоциацийг гадаадын төсөл, хөтөлбөрт болон нийгэмд чиглэсэн үйл ажиллагаа явуулах асуудлыг шийдэх, үр дүнд хяналт тавих;
10.4.10  Ассоциацийг шууд удирдлагаар хангах;
10.4.11 Удирдах зөвлөлөөс олгосон бүрэн эрхийн хүрээний бусад асуудал.
10.5 Ерөнхийлөгчийн бүрэн эрхийн хүрээнд гаргах шийдвэр Тушаал байна. 
10.6 Ассоциацийн Ерөнхийлөгчийг өөрийн санал болон Удирдах зөвлөлийн гишүүдийн 2/3 /гуравны хоёр/-ын саналыг үндэслэн Удирдах зөвлөлийн хурлаар хэлэлцэж, хугацаанаас нь өмнө эрхийг түдгэлзүүлэх, эсвэл чөлөөлж болно.
10.7 Ассоциацийн Ерөнхийлөгч албан үүргээ хэрэгжүүлэх боломжгүй үед Дэд Ерөнхийлөгч орлон ажиллах ба санхүү, төсөв захиран зарцуулахаас бусад шийдвэрийг баталгаажуулах, Ассоциацийг төлөөлөн олон нийттэй харилцах бүрэн эрхийг хэрэгжүүлнэ.
10.8 Ассоциаци нь Ерөнхийлөгчийн зөвлөлтэй байна. Тус зөвлөл нь дэд ерөнхийлөгчдөөс бүрдэх ба Ерөнхийлөгчийн зөвлөлийн бүрэлдэхүүнийг Удирдах зөвлөлийн хурлаар хэлэлцүүлж батламжилна. 
10.9 Ерөнхийлөгчийн зөвлөлийн ажиллах журмыг Удирдах зөвлөл батална.
11 [bookmark: _Toc197612833]дугаар зүйл. Дэд ерөнхийлөгч
11.1 Ассоциацийн 6 /зургаан/ Дэд ерөнхийлөгчийг Удирдах зөвлөлийн хурлаас 4 /дөрөв/ жилийн хугацаатайгаар  сонгоно. 
11.2 Дэд ерөнхийлөгч дараах бүрэн эрхийг хэрэгжүүлнэ. 
11.2.1 Хороо болон түр ажлын хэсгийг ахлах;
11.2.2 Ерөнхийлөгчийн шийдвэрээр Удирдах зөвлөлийн хурлыг даргалах;
11.2.3 Хариуцсан салбарын чиг үүргийг хэрэгжүүлж ажиллах.
[bookmark: _Toc197612834]Дөрөвдүгээр дэд бүлэг. Гүйцэтгэх удирдлага Ассоциацийн Ажлын алба
12 [bookmark: _Toc197612835]дүгээр Гүйцэтгэх захирал
12.1 Гүйцэтгэх захирал нь Ассоциацийн үйл ажиллагааг өдөр тутмын удирдлагаар хангах, Ассоциацийн алба, нэгжүүдийг нэгдсэн удирдлагаар хангах,  үйл ажиллагааг уялдуулах чиг үүргийг хэрэгжүүлнэ. 
12.2 Гүйцэтгэх захирал Ерөнхийлөгчтэй байгуулсан гэрээний үндсэн дээр ажиллах бөгөөд Гүйцэтгэх захирлын бүрэн эрхийн хугацаа, эдлэх эрх, хүлээх үүрэг, хариуцлагын хэмжээ, хязгаар, хариуцлагаас чөлөөлөх үндэслэл, цалин хөлс, урамшуулал, албан тушаалаас чөлөөлөх үндэслэл зэрэг асуудлыг гэрээгээр зохицуулна.
12.3 Гүйцэтгэх захирлын бүрэн эрх
12.3.1 Гүйцэтгэх захирал нь дараах бүрэн эрхийг хэрэгжүүлнэ.
12.3.2 Ассоциацийн өдөр тутмын үйл ажиллагааг удирдан, зохион байгуулах;
12.3.3 Ассоциацийн үйл ажиллагааг уялдуулах, нэгдмэл байдлыг хангах, мэргэжил, арга зүйн удирдлагаар хангах;
12.3.4 Батлагдсан төсвийн хүрээнд төсөв, Ерөнхийлөгчөөс олгосон эрх хэмжээний хүрээнд өмч хөрөнгийг захиран зарцуулах;
12.3.5 Санхүүгийн тайлан балансад жил бүр хөндлөнгийн аудит хийлгэх, шилэн дансыг хөтлөх;
12.3.6 Ажлын албаны үйл ажиллагааны бүтцийн хүний нөөцийг томилох, чөлөөлөх, ажилтантай хөдөлмөрийн гэрээ байгуулах, гэрээг цуцлах, бусад хөдөлмөрийн харилцаатай холбоотой шийдвэр тушаал гаргах, журам батлах, хэрэгжилтэд хяналт тавих;
12.3.7 Ассоциацийн нэрийн өмнөөс  иргэн, аж ахуйн нэгж байгууллагатай харилцаж ажиллах;
12.3.8 Ажлын албаны орон тоо, бүтэц, цалингийн хэмжээ, үйл ажиллагааны болон санхүүгийн төлөвлөгөөг Удирдах зөвлөлөөр батлуулах; 
12.3.9 Санхүүгийн, нягтлан бодох бүртгэлийн болон бусад тайланг хуулийн дагуу хугацаанд нь үнэн зөв гаргах, хүргүүлэх;
12.3.10 Гүйцэтгэх захиралд гэрээгээр олгосон бусад эрх.
12.4 Гүйцэтгэх захирал бүрэн эрхээ хэрэгжүүлэхдээ Ассоциацийн үйл ажиллагааны үндсэн чиглэл, Чуулган, Удирдах зөвлөл, Ерөнхийлөгчөөс гаргасан шийдвэрийг хэрэгжүүлж ажиллана.
12.5 Гүйцэтгэх захирлын гаргах шийдвэр нь тушаал хэлбэртэй байна.
12.6 Гүйцэтгэх захирал нь Ассоциацийн дотоод үйл ажиллагаатай холбоотой асуудлаар шийдвэр гаргахад зөвлөх үүрэг бүхий удирдлагын багийг ажиллуулж болно. 
12.7 Ажлын албаны бүтэц, орон тоог Гүйцэтгэх захирлын санал болгосноор Удирдах зөвлөл батална. 
12.8 Гүйцэтгэх захирал нь Ассоциацийн үйл ажиллагааны болон санхүүгийн мэдээллийн ил тод  байдлыг хангаж ажиллана. 
13 [bookmark: _Toc197612836]дүгээр зүйл.Ажлын алба 
13.1 Чуулган, Удирдах зөвлөл, Ерөнхийлөгчийн шийдвэрийг биелүүлж Ассоциацийн өдөр тутмын үйл ажиллагааг гардан явуулах үүрэгтэй Ажлын алба байна.
13.2 Ажлын алба нь Чуулган, Удирдах зөвлөл, Ерөнхийлөгчийн болон Ассоциацийн үйл ажиллагаанд шаардлагатай бүхий л дэмжлэг туслалцааг үзүүлэн ажиллах орон тооны бүтцийн нэгж байна. 
13.3 Ажлын албыг Гүйцэтгэх захирал удирдлагаар хангана.
13.4 Ажлын албаны ажилтнууд нь Гүйцэтгэх захиралтай байгуулсан гэрээний үндсэн дээр ажиллана. 

14 [bookmark: _Toc197612838]дугаар зүйл. Хяналтын зөвлөл
14.1 Хяналтын зөвлөлийг чуулганы хуралдаанаас 7 /долоо/ гишүүний бүрэлдэхүүнтэй 4 /дөрөв/ жилийн хугацаатай сонгон байгуулна. 4 /дөрөв/ гишүүн нь Ассоциацийн жинхэнэ гишүүн байх бөгөөд 3/гурван/ гишүүн нь хараат бус  байна. Хараат бус 3 гишүүнд Хуульч, Санхүүч, Нягтлан бодох бүртгэлээр мэргэшсэн мэргэжлийн цол зэрэгтэй хүмүүс байна.
14.2 Хяналтын зөвлөлийн даргыг Хяналтын зөвлөлийн гишүүд дотроосоо олонхын саналаар сонгоно. 
14.3 Хяналтын зөвлөлийн гишүүнд нэр дэвшигч нь өөрийн танилцуулга хүсэлтээ чуулганы хуралдаанаас 7 /долоо/-гоос доошгүй хоногийн өмнө Ажлын албанд цаасаар эсвэл цахим хэлбэрээр хүргүүлсэн байна.
14.4 Ажлын алба нь нэр дэвшигчийг 5-аас доошгүй хоногийн өмнө гишүүдэд зарлана.
14.5 Хяналтын зөвлөл нь үйл ажиллагаандаа дараах зарчмыг баримтална. Үүнд: 
14.5.1 Эрсдэлд суурилсан болон тогтмол хяналтыг хэрэгжүүлэх;
14.5.2 Үйл ажиллагаагаа хараат бусаар хэрэгжүүлэх, аливаа нөлөөнд автахгүй байх;
14.5.3 Үйл ажиллагаанд үнэн зөв, шударга, баримт нотолгоотой бодитой хандах;
14.5.4 Монгол улсын хууль, тогтоомж болон Ассоциацийн дүрмийг баримтлаж ажиллах.
14.6 Хяналтын зөвлөл нь Ассоциацийн үйл ажиллагаа нь Монгол Улсын хууль тогтоомж, энэхүү дүрмийн дагуу явагдаж байгаа эсэх, Удирдах зөвлөл, Ерөнхийлөгч болон гүйцэтгэх удирдлагын үйл ажиллагаа, гаргасан шийдвэр, тэдгээрийн хэрэгжилтэд жилд 2 /хоёр/-оос доошгүй удаа шалгалт хийж дүгнэлт гаргана. 
14.7 Хяналтын зөвлөл нь Ассоциацийн жилийн санхүүгийн тайланг шинжилж, дүгнэлтээ Удирдах зөвлөлд мэдээлж, Гүйцэтгэх захирлаас батлуулахаар оруулсан төсөв, төлөвлөгөөний талаар Удирдах зөвлөлд зөвлөмж хүргүүлнэ. 
14.8 Хяналтын зөвлөл дараах бүрэн эрхийг хэрэгжүүлнэ. 
14.8.1 Хяналтын зөвлөл нь Ассоциацийн нягтлан бодох бүртгэл, санхүүгийн үйл ажиллагааны бодлого, бодлогын даган мөрдөлт, хөрөнгийн болон мэдээллийн аюулгүй ажиллагааны хамгаалалтыг судалж үнэлэлт өгөх;
14.8.2 Хяналтын зөвлөл нь Ассоциацийн хэрэгжүүлж байгаа төслүүд, байгуулсан гэрээнүүдийн үйл ажиллагаа, хэрэгжилттэй танилцаж, шаардлагатай бол холбогдох арга хэмжээг авахыг Ерөнхийлөгч, Удирдах зөвлөл, Гүйцэтгэх захиралд шаардах; 
14.8.3 Хяналтын зөвлөл нь Удирдах зөвлөлийн Дотоод хяналтын талаар гаргасан журам, дотоод хяналтын үйл ажиллагааны хөтөлбөр, төлөвлөгөө, тэдгээрийн хэрэгжилтийн байдлыг шалгаж, шаардлагатай арга хэмжээг авахыг шаардах;
14.8.4 Хяналтын зөвлөл нь Ажлын албаны санхүү, аж ахуйн үйл ажиллагаа, касс, эд хөрөнгийн тооцоо бүртгэлийг жилд 2 /хоёр/-оос доошгүй удаа шалгана. Нягтлан бодох бүртгэл хөтлөлт, тайлан тэнцэл гаргалт, татвар хураамж төлөлт нь хууль тогтоомжийн дагуу хийгдсэн эсэхийг шалгаж, гишүүдийн татвар төлөлт, хандивын байдал болон Ассоциацийн гадаад харилцаатай холбогдол бүхий баримт бичгийг шалгах;
14.8.5 Ассоциацийн гишүүд Хяналтын зөвлөлд тодорхой асуудлаар гомдол гаргаж болох бөгөөд уг асуудлыг Хяналтын зөвлөл яаралтай шалгаж, үр дүнг Удирдах зөвлөлд танилцуулж шийдвэрлүүлэх;
14.8.6 Хяналтын зөвлөлийн гишүүд шалгасан баримт бичиг, тайлан балансын нууцыг хадгалах;
14.8.7 Хяналтын зөвлөлийн гишүүд нь шалгалтын ажилтай холбогдсон материалыг Гүйцэтгэх захирлаас шаардаж гаргуулах, санхүүгийн аливаа шийдвэртэй холбоотой шаардлагатай баримт бичиг, нотолгоог шаардах;  
14.8.8 Хяналтын зөвлөл нь хяналтыг хэрэгжүүлэх явцдаа Ерөнхийлөгч болон Удирдах зөвлөлийн үйл ажиллагааны талаар зөвлөмж бичих, шаардлагатай бол хууль, дүрэмд заасан шаардлага тавих;
14.8.9 Хяналтын зөвлөл нь  гишүүдээс ирүүлсэн гомдол, хүсэлтийн дагуу Ассоциацийн бүх түвшний удирдлагын ёс зүйн талаар Удирдах Зөвлөлд танилцуулж, шийдвэр гаргуулах; 
14.8.10 Хяналт хийх явцад аливаа ноцтой байдал илэрсэн бол Удирдах зөвлөлийн хурлыг зарлан хуралдуулж шийдвэрлүүлэх, Удирдах зөвлөлийн гишүүн, Ерөнхийлөгчид хариуцлага тооцуулахаар шаардлага хүргүүлэх эрхтэй.
14.9 Хяналтын зөвлөл нь үйл ажиллагаагаа хэрэгжүүлэх төсөвтэй байна. Төсвийг Ажлын албаны төсөвт суулган Удирдах зөвлөл батална. 
14.10 Хяналтын зөвлөл нь 4 жилийн хугацаанд хийсэн тайлангаа нэгтгэж Удирдах зөвлөлд танилцуулж Ассоциацийн чуулганд тайлагнана. 
14.11 Хяналтын зөвлөл нь эрхлэх үйл ажиллагаандаа удирдлага болгох журамтай байх бөгөөд журмыг Удирдах зөвлөлийн хурлаар батална. 

15 [bookmark: _Toc197612840]дугаар зүйл. Ассоциацийн санхүүжилт
15.1 Ассоциаци нь өөрийгөө санхүүжүүлэх зарчмаар үйл ажиллагаагаа явуулах ба санхүүгийн дараах эх үүсвэртэй байна.
15.1.1 Гишүүний татвар;
15.1.2 Гишүүд болон гадаад, дотоодын иргэд, байгууллагаас өгсөн хандив;
15.1.3 Гадаад, дотоодын байгууллагатай хамтран хэрэгжүүлэхээр төлөвлөсөн төслийн ажлын төсөв;
15.1.4 Гүйцэтгэсэн ажил, үйлчилгээний орлого, хураамж;
15.1.5 Дүрмийн зорилгоо хэрэгжүүлэхтэй холбогдсон аж ахуйн үйл ажиллагаанаас олсон орлого;
15.1.6 Төсөл хэрэгжүүлэх зорилгоор Улсын төсөв, бусад байгууллагаас олгосон хөрөнгө;
15.1.7 Төрийн чиг үүргийг гэрээгээр хэрэгжүүлэхтэй холбогдсон орлого;
15.1.8 Сургалт, судалгаанаас олсон орлого,
15.1.9 Барилга, дэд бүтцийн олон улсын арбитртай байгуулсан хамтран ажиллах гэрээний хүрээнд  олсон орлого;
15.1.10 Бусад эх үүсвэрийн орлого.
15.2 Ассоциацийн хөрөнгө нь эргэлтийн хөрөнгө, үндсэн хөрөнгө, биет бус хөрөнгө болон бусад хөрөнгөөс бүрдэнэ.
15.3 Ассоциаци нь орлогоо зөвхөн дүрэмд заасан зорилгыг хэрэгжүүлэх үйл ажиллагаанд зарцуулна.
15.4 Ассоциаци нь орлогоос ногдол ашиг хуваарилах, иргэн, аж ахуйн нэгж байгууллагад хөрөнгийн баталгаа гаргах, тэдгээрийн төлбөрийг төлөх зэргээр ашиглахыг хориглоно.
15.5 Удирдах болон эрх бүхий албан тушаалтан, Ажлын албаны ажилтан нь Ассоциацийн эд хөрөнгөөр хувийн ашиг олох зорилгоор санхүүгийн буюу аж ахуйн үйл ажиллагаа явуулахыг хориглоно.
15.6 Ассоциацийн дүрэмд заасан үйл ажиллагаанаас бусад зорилгоор эд хөрөнгө, мөнгийг бусдад хандивлахыг хориглоно.
15.7 Ассоциацийн Төгрөгийн болон Валютын дансны болон санхүүтэй холбогдох 1-р гарын үсгийг Гүйцэтгэх захирал зурна.
15.8 Гишүүн байгууллагуудын болон гишүүдийн татвар төлөх хугацааг Удирдах зөвлөлийн хурлаас тогтоох ба хандивын мөнгөнд хязгаар тогтоохгүй.
15.9 Ассоциаци нь Улсын Их Хурал, Ерөнхийлөгчийн болон бүх шатны иргэдийн Төлөөлөгчдийн Хурлын сонгуульд нам, эвсэл, нэр дэвшигчдэд хандив өргөхгүй ба ийм үйл ажиллагааг хориглоно. 
15.10 Ассоциацийн Ерөнхийлөгч, Дэд ерөнхийлөгч, Удирдах зөвлөлийн гишүүд нь өөрчлөгдвөл ажилласан хугацаанд ногдох гишүүнчлэлийн зэрэглэлийн татварыг  төлнө. 
15.11 Ассоциаци нь Эрсдэлийн нөөцийн сантай байх бөгөөд түүнд Ассоциацийн татварын орлого болон бусад орлогын 10 хувийг төвлөрүүлнэ. 
15.12 Жил бүрийн 12 дугаар сарын 31 -ээр тасалбар болсон санхүүгийн тайланг Аудитын дүгнэлтийн хамт дараа оны 1 дүгээр улиралд багтаан Удирдах зөвлөлд тайлагнана. 
15.13 Ассоциаци нь Аудитын дүгнэлт бүхий тайланг гишүүд, олон нийтэд нээлттэй мэдээлнэ.
15.14 Ассоциацийн хөрөнгө, санхүүгийн зарцуулалт ил тод, нээлттэй байна.

16 [bookmark: _Toc197612842]дугаар зүйл. Өөрчлөн байгуулах
16.1 Чуулганы хуралдааны шийдвэрээр шаардлагатай гэж үзвэл Ассоциаци нь бусад байгууллагатай нэгдэн нийлэх, эсвэл хуваах, тусгаарлах замаар өөрчлөн байгуулагдаж болно.
16.2 Ассоциацийг татан буулгах шийдвэрийг Чуулганы хуралдаанаас гаргана. Чуулганд оролцсон гишүүдийн дийлэнх  олонх зөвшөөрснөөр дараах үндэслэлээр татан буугдаж болно. Үүнд:
16.2.1 Дүрмийн зорилгоо хэрэгжүүлж дууссан;
16.2.2 Удирдах зөвлөлийн хурлын шийдвэрээр;
16.2.3 Дүрмийн зорилгод нийцээгүй үйл ажиллагаа явуулсан, хууль тогтоомж ноцтой болон удаа дараа зөрчсөний улмаас татан буулгах тухай шүүхийн шийдвэр гарсан.
16.3 Ассоциацийг татан буулгах шийдвэр гарсан тохиолдолд Хяналтын зөвлөлийн даргаар удирдуулан түүний санал болгосноор 5 /тав/ хүний бүрэлдэхүүнтэй Ажлын хэсгийг Чуулганы хуралдаанаас томилно. 
16.4 Ажлын хэсэг нь зохих төлбөр тооцоог барагдуулсны дараа түүний эзэмшлийн эд хөрөнгийг ижил төстөй зорилго бүхий төрийн бус байгууллагад шилжүүлэх эсвэл зорилгод нь нийцсэн үйл ажиллагаанд зарцуулах зэргээр өмч хөрөнгийн асуудлыг хуулийн дагуу шийдвэрлэнэ.
16.5 Ажлын хэсэг нь татан буулгалтын ажлын тайлангаа нийт гишүүдэд мэдээлж, Улсын бүртгэлийн байгууллагад бичгээр мэдэгдэнэ.
16.6 Шаардлагатай тохиолдолд Ажлын хэсгийн дарга татан буулгах ажилд хөндлөнгийн холбогдох байгууллагыг оролцуулж болно.

17 [bookmark: _Toc197612844]дугаар зүйл. Нэмэлт өөрчлөлт
17.1 Ассоциацийн дүрэмд нэмэлт, өөрчлөлт оруулах, шинэчлэн найруулах саналыг Удирдах зөвлөлийн гишүүдийн дийлэнх олонхын саналаар Удирдах зөвлөл авч хэлэлцэнэ.
17.2 Удирдах зөвлөлийн хэлэлцсэн Ассоциацийн дүрэмд нэмэлт, өөрчлөлт оруулах, шинэчлэн найруулах саналыг Чуулганы хуралдаанаар хэлэлцэж, Чуулганд оролцсон гишүүдийн ердийн олонхын саналаар дүрэмд нэмэлт, өөрчлөлт оруулж шинэчлэн найруулж  болно.
17.3 Батлагдсан дүрмийн шинэчилсэн найруулга, нэмэлт өөрчлөлтийг тухай бүрт нь Улсын бүртгэлд бүртгүүлэх ажлыг Гүйцэтгэх захирал хариуцан гүйцэтгэнэ.

18 [bookmark: _Toc70849350][bookmark: _Toc197612846]дугаар зүйл. Хүчин төгөлдөр болох
18.1 Энэхүү дүрэм нь батлагдаж Монгол улсын хууль тогтоомжийн дагуу Улсын бүртгэлд бүртгүүлснээр хүчин төгөлдөр үйлчилнэ.
18.2 Ассоциацийн дүрэм, түүнд оруулсан нэмэлт, өөрчлөлтийг Улсын бүртгэлд бүртгүүлсэн өдрөөс эхлэн  Гүйцэтгэх захирал нийт гишүүдэд мэдээлнэ.     
18.3 Энэхүү дүрмийг батлагдсан өдрөөс эхлэн Ассоциацийн гишүүд, Ажлын албаны ажилтнууд нэгэн адил дагаж мөрдөнө.
18.4 Дүрмийн хэрэгжилтэд Хяналтын зөвлөл хяналт тавина.

